L'obra de flamenc contemporani ‘Frágil’, de Leonor Leal, arriba este dissabte a Sagunt
02 de maig 2018

![](/media/bnxfvkcr/97-fragil-cartel_cuerpo.jpg)  

Dissabte que ve, 5 de maig, a les 20 hores, arriba al Centre Cultural Mario Monreal de Sagunt l'obra de flamenc contemporani _Frágil_, de la coreògrafa i ballarina Leonor Leal. L'acte es troba emmarcat en la programació de la delegació de Cultura i, a més, serà un dels primers des que Sagunt s'ha convertit en Capital Cultural Valenciana 2018-2019.

En paraules del regidor de Cultura, José Manuel Tarazona: **“Després d'este cap de setmana tan intens on se'ns ha anomenat Capital Cultural Valenciana, encetem la programació habitual dintre d'este anomenament amb una obra de molta categoria: _Frágil_, de Leonor Leal. És una obra de flamenc fusió amb una actriu i una intèrpret de molt nivell, reconeguda internacionalment. No vos la podeu perdre”.**

_Frágil_ és una obra dedicada a l'experimentació i el diàleg entre la música electrònica de Michio i el ball de Leonor Leal. Les seues inquietuds per l'ús d'un llenguatge comú com el flamenc així com la il·lusió de conviure en un procés de recerca dóna com a resultat este espectacle-performance on s'intenta abordar a des de l’àmbit conceptual i expressiu la fragilitat de l'artista com a ésser humà i en este cas com a balladora.

Leonor Leal Chamorro naix a Jerez de la Frontera. Partix d'una densa formació en dansa clàssica i espanyola i a poc a poc s'endinsa en el món del flamenc sent requerida molt ràpid per diverses de les principals companyies andaluses com la d'Antonio _El Pipa_, Andrés Marín, Javier Barón o Cristina Hoyos entre d’altres.

L'espectacle, de 60 minuts de durada, té un preu de 7 euros. Els interessats poden adquirir la seua entrada en el portal servientradas.com o en taquilla una hora abans de començar l'obra.​

  

![](/media/vuxfqtto/97-espectaculo-danza-flamenco-electronica-9_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/l-obra-de-flamenc-contemporani-fragil-de-leonor-leal-arriba-este-dissabte-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-flamenc-contemporani-fragil-de-leonor-leal-arriba-este-dissabte-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-flamenc-contemporani-fragil-de-leonor-leal-arriba-este-dissabte-a-sagunt/ "Linked In")
*   [](mailto:?body=https://aytosagunto.es/va/actualitat/l-obra-de-flamenc-contemporani-fragil-de-leonor-leal-arriba-este-dissabte-a-sagunt/)